Period: Ur III
Genre: Legal
Transliteration:
<SURFACE>
1/3(diš) ma-na 1/2(diš) gin₂ ku₃-babbar
šeš-a-ni-ir
ur-kal-la-mu
in-da-an-tuku-am₃
ša₃-bi 1(u) gin₂ ku₃-babbar-še₃
šeš-a-ni lu₂-dingir-ra dumu-ni
ur-kal-la-mu
igi ki-ag₂-še₃ in-na-an-dab₅
1(u) 1/2(diš) gin₂ ku₃ <unk> in-da-an-tuku-a
1(u) gin₂ ku₃ sa₁₀-am₃ lu₂-dingir-ra-ka i₃-me-a
<SURFACE>
ur-kal-la-mu
nam-erim₂-e ki-ag₂-e ba-an-šum₂
inim-ma-dingir maškim nam-erim₂-bi-im
la-lu₅-mu gudu₄ nam-erim₂ ku₅-ra₂-bi-im
1(diš) u₃-ma-ni
1(diš) du-du-mu
lu₂-inim-ma sag dab₅-ba-me
ur{d}li₉-si₄ di-ku₅
1(diš) kal-la-mu dumu inim{d}šara₂
1(diš) ur-nigar{gar} egir-re₂
1(diš) ur{d}ba-ba₆ dumu gu-du-du
1(diš) a-kal-la dumu lugal-iti-da
1(diš) i₃-da-mu
lu₂ ki-ba gub-ba-me
mu en-unu₆-gal {d}inana ba-hun

Cuneiform:
<SURFACE>
𒑚𒈠𒈾𒈦𒂆𒆬𒌓
𒋀𒀀𒉌𒅕
𒌨𒆗𒆷𒈬
𒅔𒁕𒀭𒌇𒀀𒀭
𒊮𒁉𒌋𒂆𒆬𒌓𒂠
𒋀𒀀𒉌𒇽𒀭𒊏𒌉𒉌
𒌨𒆗𒆷𒈬
𒅆𒆠𒉘𒂠𒅔𒈾𒀭𒆪
𒌋𒈦𒂆𒆬<unk>𒅔𒁕𒀭𒌇𒀀
𒌋𒂆𒆬𒉚𒀀𒀭𒇽𒀭𒊏𒅗𒉌𒈨𒀀
<SURFACE>
𒌨𒆗𒆷𒈬
𒉆𒉈𒊒𒂊𒆠𒉘𒂊𒁀𒀭𒋧
𒅗𒈠𒀭𒉺𒁽𒉆𒉈𒊒𒁉𒅎
𒆷𒈜𒈬𒄴𒈨𒉆𒉈𒊒𒋻𒁺𒁉𒅎
𒁹𒅇𒈠𒉌
𒁹𒁺𒁺𒈬
𒇽𒅗𒈠𒊕𒆪𒁀𒈨
𒌨𒀭𒉈𒋜𒁲𒋻
𒁹𒆗𒆷𒈬𒌉𒅗𒀭𒇋
𒁹𒌨𒌋𒌓𒆤𒃻𒂕𒌷
𒁹𒌨𒀭𒁀𒌑𒌉𒄖𒁺𒁺
𒁹𒀀𒆗𒆷𒌉𒈗𒌗𒁕
𒁹𒉌𒁕𒈬
𒇽𒆠𒁀𒁺𒁀𒈨
𒈬𒂗𒋼𒀊𒃲𒀭𒈹𒁀𒂠